हरियाणा पुलिस ने नवजात का शव श्मशान से निकलवाया; पोस्टमॉर्टम करवा कार्रवाई की तैयारी
Rajasthan Haryana Muslims Murder Case - राजस्थान पुलिस पर 2 मुस्लिम युवकों को जिंदा जलाने के आरोपी श्रीकांत के परिवार पर बर्बरता का मामला बढ़ गया है। राजस्थान पुलिस की कथित मारपीट के बाद श्रीकांत की गर्भवती पत्नी के पेट से मरा बच्चा पैदा हुआ।
राजस्थान पुलिस पर 2 मुस्लिम युवकों को जिंदा जलाने के आरोपी श्रीकांत के परिवार पर बर्बरता का मामला बढ़ गया है। राजस्थान पुलिस की कथित मारपीट के बाद श्रीकांत की गर्भवती पत्नी के पेट से मरा बच्चा पैदा हुआ। परिवार ने इसकी शिकायत हरियाणा पुलिस को कर दी।
जिसके बाद नूंह पुलिस ने रविवार शाम करीब 6 बजे श्मशान से नवजात के शव को बाहर निकालवाया। अब उसका पोस्टमॉर्टम कराया जा रहा है। ताकि मौत की वजह सामने आ सके। अगर वाकई मारपीट की वजह से गर्भ में पल रहे बच्चे की जान गई होगी तो इस मामले में राजस्थान पुलिस की दिक्कतें बढ़ सकती हैं।
डॉक्टरों का बोर्ड करेगा पोस्टमॉर्टम
फिरोजपुर झिरका के DSP सतीश कुमार की मौजूदगी में पुलिस टीम मरोड़ा गांव में परिजनों के साथ श्मशान पहुंची। वहां मिट्‌टी में दफनाए गए बच्चे का शव बाहर निकाला गया। जिसे मेडिकल कॉलेज नलहड़ शवगृह में रखवा दिया गया है। अब सोमवार को नवजात शव का पोस्टमॉर्टम बोर्ड द्वारा किया जाएगा।
नूंह SP बोले- केस दर्ज नहीं, जांच की जा रही
वहीं इस मामले में नूंह SP वरुण सिंगला ने कहा कि पुलिस सभी साक्ष्य, सबूत व गवाहों के आधार पर अपनी निष्पक्ष जांच में जुटी हुई है। नवजात के शव का पोस्टमॉर्टम कराया जा रहा है। रिपोर्ट आने के बाद आगामी कार्रवाई की जाएगी। फिलहाल इस संदर्भ में केस दर्ज नहीं किया गया है।
नूंह पुलिस पर लगे आरोपों की भी जांच
SP वरुण सिंगला ने कहा कि 2 मुस्लिम युवकों की मौत के मामले में जिला नूंह पुलिस पर भी कुछ आरोप लगे हैं। जिनकी पुष्टि व जांच करने के लिए एक पुलिस टीम बनाई गई है। जिसमें अतिरिक्त पुलिस अधीक्षक नूंह उषा कुंडू की अध्यक्षता में जांच की जा रही है।
राजस्थान पुलिस ने मुस्लिम युवकों को जलाने के आरोपी की गर्भवती पत्नी को पीटा, पेट में बच्चा मरा
दो मुस्लिमों को जिंदा जलाने के आरोपी श्रीकांत की गर्भवती पत्नी की राजस्थान पुलिस ने पिटाई कर दी। महिला नौ महीने की गर्भवती थी, पिटाई से गर्भ में ही उसके बच्चे की मौत हो गई। राजस्थान पुलिस ने नूंह जिले के आरोपी श्रीकांत के घर में रेड की थी। श्रीकांत के परिवार के इस आरोप पर राजस्थान पुलिस ने कोई प्रतिक्रिया नहीं दी है। हरियाणा पुलिस मामले की छानबीन कर रही है।
जानिए श्रीकांत की मां की जुबानी, पूरी कहानी...
तड़के 3 बजे आए, जबरन गेट खुलवा घर में घुसे: ​​​​श्रीकांत की मां दुलारी ने शनिवार को नूंह जिले के नगीना थाने में शिकायत की। दुलारी ने बताया कि 16 फरवरी को तड़के 3 बजे राजस्थान पुलिस के 30-40 लोग उनके घर पहुंचे। उन्होंने परिवार को डरा-धमकाकर जबरन घर के गेट खुलवाए। अंदर घुसते ही उन्होंने श्रीकांत के बारे में पूछताछ शुरू कर दी।
उन्होंने जब राजस्थान पुलिस को बताया कि श्रीकांत घर पर नहीं है। यह सुनकर वे भड़क उठे। उन्होंने परिवार के लोगों को गालियां देनी शुरू कर दीं। जब परिवार ने रोकना चाहा तो वे बेरहमी से मारपीट करने लगे। वह घर के सदस्यों को पीटते हुए कमरे खंगालने लगे पूरी खबर पढ़ें